Un regle especial ye o enroque, que permite no nomás que mover dos piezas propias en una mesma chugata sino que amás vulnera o regle cheneral de que una pieza (a excepción d'o caballo) no puet desplazar-se dencima d'atras piezas. En iste caso, o rei y a torre fan un movimiento simultanio, quasi intercambeyando-se as suyas posicions, podendo estar un enroque largo u un enroque curto; en o enroque largo l'intercambeyo se fa con a torre d'a man cucha (que se troba más luen d'o rei) y en o enroque curto l'intercambeyo se fa con a torra d'a man dreita, que se troba mas amán d'o rei. En rematar o enroque, o rei resta protechito lateralment por a torre, desplazando-se o rei dos casiellas enta o puesto a on se trobaba a torre y colocando-se a torre a o suyo canto, ocupando o puesto contrario respective d'o rei que ocupaba antis d'o enroque.